Na osnovu člana 34. Zakona o radu Federacije Bosne i Hercegovine (''Službene novine Federacije Bosne i Hercegovine“, broj: 26/16), člana 38. Pravilnika o radu JU Predškolski odgoj i obrazovanje Zenica i Saglasnosti Gradonačelnika o potrebi prijema lica na stručnom osposobljavanju bez zasnivanja radnog odnosa broj: 02-49-07799/17 od 24.10.2017. godine, a shodno članu 40. stav 1. tačka g) Zakona o predškolskom odgoju i obrazovanju ZDK ( ''Službene novine ZDK'' broj: 7/10 ) i članu 48. stav 2. alinea Pravila Ustanove, Upravni odbor Ustanove raspisuje

J A V N I K O N K U R S

za prijem lica po osnovu Ugovora o stručnom osposobljavanju

bez zasnivanja radnog odnosa

I – Naziv

Naziv: profesor predškolskog odgoja sa završenom visokom stručnom spremom (VII stepen) ili završen najmanje prvi ciklus školovanja dodiplomskog studija koji je vrednovan sa 180 ili 240 ECTS bodova – sedam (7) izvršitelja.

II – Opis poslova

Opis poslova: lice na stručnom osposobljavanju bez zasnivanja radnog odnosa će obavljati poslove odgajatelja na određeno vrijeme u trajanju od godinu dana u cilju osposobljavanja za samostalan rad u okviru svoje struke i sticanja potrebnog radnog iskustva potrebnog za polaganje stručnog ispita.

III – Trajanje ugovora

Trajanje ugovora: ugovor o stručnom osposobljavanju bez zasnivanja radnog odnosa u trajanju do jedne godine.

IV – Mjesto rada

Mjesto rada: JU Predškolski odgoj i obrazovanje Zenica

V – Opći i posebni uvjeti

Opći uvjeti: kandidat koji se prijavljuje mora ispunjavati sljedeće opće uvjete propisane Zakonom o radu :

1. da ima navršenih 18 godina života
2. da je državljanin Bosne i Hercegovine
3. da protiv njega nije pokrenut krivični postupak za krivično djelo za koje je predviđena kazna zatvora tri i više godina ili da mu nije izrečena zatvorska kazna za krivično djelo učinjeno s namjerom u skladu s krivičnim zakonima u Bosni i Hercegovini
4. da nije obuhvaćen odredbom člana IX stav 1. Ustava Bosne i Hercegovine
5. ljekarsko uvjerenje

Pored općih uvjeta propisanih zakonom, kandidati moraju ispunjavati i posebne uvjete:

1. završena visoka stručna sprema (VII stepen) ili završen najmanje prvi ciklus školovanja dodiplomskog studija koji je vrednovan sa 180 ili 240 ECTS bodova, profesor predškolskog odgoja
2. da nema ostvaren radni staž više od jedne godine nakon stečene visoke stručne spreme

VI – POTREBNI DOKUMENTI

Kandidati su dužni uz prijavu, koju su svojeručno potpisali, s kratkom biografijom dostaviti i sljedeće dokumente:

1. rodni list
2. uvjerenje o državljanstvu ne starije od šest mjeseci
3. izjavu da nije obuhvaćen odredbom člana IX stav 1. Ustava Bosne i Hercegovine (datom pod materijalnom i kaznenom odgovornošću i ovjerenom kod nadležnog općinskog tijela uprave u mjestu prebivališta), ne starijom od tri mjeseca
4. diplomu ili potvrdu izdanu od visokoškolske ustanove o diplomiranju (potvrda ne može biti starija od jedne godine odnosno od roka potrebnog za izdavanje diplome)
5. potvrdu Zavoda za zapošljavanje da nema ostvaren staž više od jedne godine nakon stečene visoke stručne spreme

Svu dokumentaciju treba dostaviti u orginalu ili ovjerene kopije. Traženi dokumenti ne podliježu vraćanju.

Napomena:

Izabrani kandidat dužan je prije potpisivanja Ugovora o stručnom osposobljavanju bez zasnivanja radnog odnosa dostaviti potvrdu da protiv njega nije pokrenut krivični postupak za krivično djelo za koje je predviđena kazna zatvora tri i više godina ili da mu nije izrečena zatvorska kazna za krivično djelo učinjeno s namjerom u skladu s krivičnim zakonima u Bosni i Hercegovini (original odnosno ovjerena fotokopija) ne stariju od tri mjeseca i ljekarsko uvjerenje.

U suprotnom neće doći do potpisivanja ugovora, odnosno, kandidat se skida s liste uspješnih kandidata.

Zaprimljene prijave će razmotriti posebno formirana komisija koja će obaviti intervju sa kandidatima koji su dostavili dokumente tražene javnim konkursom, nakon čega će se utvrditi rang lista kandidata.

O detaljima vremena i mjesta održavanja intervjua kandidati će biti naknadno obaviješteni.

Nakon provedenog postupka javnog konkursa, direktor Ustanove će donijeti odluku o prijemu lica sa kojima će se zaključiti ugovor o stručnom osposobljavanju bez zasnivanja radnog odnosa.

Javni konkurs ostaje otvoren osam (8) dana od dana objavljivanja.

Sve tražene dokumente treba dostaviti poštom preporučeno na adresu:

Bosna i Hercegovina

Federacija Bosne i Hercegovine

JU Predškolski odgoj i obrazovanje Zenica

Ezhera Eze Arnautovića 5

72000 Zenica

sa naznakom: „Javni konkurs za prijem radnika na stručnom osposobljavanju bez zasnivanja radnog odnosa“ – NE OTVARATI.

Nepotpune, neuredne i nepravovremene prijave neće se uzeti u razmatranje.